Беларускіх апазіцыянераў Анатоля Лябедзьку, Аляксандра Казуліна і Вінцука Вячорку раніцай 3 красавіка затрымалі на літоўска-беларускай мяжы.Як паведаміў БелаПАН лідэр Абяднанай грамадзянскай партыі Анатоль Лябедзька, беларускія памежнікі затрымалі машыну, у якой знаходзяцца ён сам, першы намеснік старшыні Партыі БНФ Вінцук Вячорка і былы палітвязень, а таксама кандыдат у прэзідэнты Аляксандр Казулін.У Казуліна правялі асабісты надгляд. Мяне і Вячорку пакуль не чапалі. Пры гэтым планавы час праходжання машыны праз мяжу — хвілін 15. Нас трымаюць ужо каля гадзіны— паведаміў палітык.Па ягоных словах, памежнікі не тлумачаць прычын сваіх дзеянняў.Кажуць, што людзі яны прымусовыя, паступіў загад затрымаць машыну, і яны яго выконваюць. Ад каго зыходзіць гэты загад, яны таксама не кажуць — сказаў А.Лябедзька. 